
Gellid ystyried bod y farn gyffredinol heddiw yw’r cysyniad o chwarae yn anodd diffinio, oherwydd ei amwysedd a chymhlethdod ei natur (Bottrill 2018). Cytunodd Moyles (1989) gyda’r farn hwn, gan awgrymu fod chwarae yn gysyniad anodd i ddiffinio. Fodd bynnag, yn ôl y Canllawiau Statudol Cymru: Gwlad Sy’n Creu Cyfle i Chwarae (Llywodraeth Cymru 2014), noda o dan y diffiniad o chwarae:

“Mae chwarae’n ymddygiad y mae’r plentyn wedi’i ddewis o’i wirfodd, yn ei lywio ei hun ac yn ei wneud er ei fwyn ei hun. Mae’n cael ei wneud heb olwg ar unrhyw nod na gwobr allanol, ac mae’n rhan sylfaenol ac annatod o ddatblygiad iach – nid yn unig o ran y plant unigol, ond hefyd o ran y gymdeithas y maent yn byw ynddi.”

Creda Wood (2009) yn debyg i hwn, gan awgrymu fod y natur ddigymell o chwarae angen galluoedd dychmygus a perthynol, ac mae’n bwysig wylio’r weithred o chwarae fel digwyddiad aml-haenog, i sicrhau fod yr amgylchedd chwarae yn gyfoethog o ansawdd sy’n cefnogi chwarae cyfannol. 

Mae nifer o ddamcaniaethwyr wedi rhannu ei farnai ac athroniaethau ar y diffiniad o chwarae dros y blynyddoedd. Welodd Schiller (1873) chwarae fel gweithgaredd symbolaidd sydd yn datblygu iaith, syniadau a realiti, i hyrwyddo dealltwriaeth o’r byd o’i gwmpas. Cefnogodd Piaget (1936) farn Schiller. Dywed bod plant yn datblygu dealltwriaeth o’r byd gan chwarae, a datblygodd y cam datblygiad rhagweithredol, gyda’r deilliant o ddatblygu sgiliau symbolaidd.    
Rhannodd Froebel (1986), Rousseau (1992) a Montessori (2017) barn bod chwarae yw’r dull o ddysgu gan ddilyn addysgeg seiliedig ar chwarae, bod chwarae wedi'i ysgogi'n gynhenid, a dyled chwarae fod yn hunan cyfeiriedig, oherwydd y datblygiad o’r sgiliau creadigol, darganfyddiad ac archwilio. Dyweda Froebel bod chwarae yn cefnogi datblygiad cyfrannol gan fod plant yn profi gyda’r amgylchedd, pobol o’i gwmpas ac adnoddau sydd yn cefnogi ei dealltwriaeth o’r byd o’i gwmpas. 
Mae’r hawl i chwarae yn cael ei ymgorffori yn y ddogfen Crynodeb o Gonfensiwn y Cenhedloedd Unedig ar Hawliau’r Plentyn 1989. Nodwyd yn erthygl 31: ‘Mae gan blant yr hawl i ymlacio a chwarae, ac i ymuno mewn ystod eang o weithgareddau.’
Yn ychwanegol, yn y Polisi Chwarae (Llywodraeth Cymru 2006), mae’n datgan bod hawl i bob plentyn chwarae mewn cyfleoedd sy’n gyfoethog mewn ysgogiad, ac mae’r pwysigrwydd ar y manteision o chwarae ar ddatblygiad cyfrannol y plentyn drwy ddugol y ddogfen.

Datblygodd Hughes (2012) math o chwarae o’r enw chwarae dwfn. Nodwyd gan Play Wales 2017, diffiniad o hyn yw chwarae sydd yn rhoi’r cyfle i blant cymryd risgiau, bod yn anturus, a phrofi eu ffiniau a therfynau. Creda Hughes, wrth chwarae yn naturiol, fydd plant yn ymdopi elfennau o chwarae dwfn, fel y maent yn ymchwilio’r byd o’i gwmpas, a gall chwarae dwfn fod yn amlwg mewn unrhyw fath o chwarae, dros amrywiaeth o weithgareddau. Oherwydd hyn, wrth chwarae dwfn fydd plant gallu cefnogi ei datblygiad cyfrannol. Er enghraifft, dringo coed, darllen llenyddiaeth anghonfensiynol, paentio ac arlunio, a trwy archwilio cerddoriaeth. 
Er y bod angen sicrhau diogelwch y plant, mae’n bwysig annog plant i gymryd risgiau a gwthio ei ffiniau, oherwydd y manteision a sgiliau bywyd mae’r plentyn gallu datblygu o hyn, sy’n gynnwys hyder, cryfder ac uniaethu sgiliau newydd (Obee, P et al. 2021). 
Fel canlyniad o chwarae dwfn, mae gallu annog iechyd meddwl positif, oherwydd fydd y plant gallu goresgyn ofnau, chwalu amheuon ac adeiladu hunan hyder wrth ei phrofiadau (Play Wales 2017). 
Mewn rhai gwledydd, mae plant ifanc yn agored i weithgareddau risg uchel. Mewn gwledydd Llychlynnaidd, Denmarc ac ysgolion coedwig fyd-eang, mae plant yn cymryd risgiau trwy archwilio ei amgylchedd naturiol. Mae’r risgiau cynhenid o chwarae dwfn yn bwysig i’r dysgu chwilfrydig y plant, gan gyfranogi mewn chwarae hunangyfeiried.  
Mae’r canlyniadau o’r fath o chwarae yma yn cael ei chefnogi gan yr hierarchaeth o anghenion Maslow (1943). Creda Maslow, bod angen i blant diwallu anghenion ffisiolegol sylfaenol cyn cyrraedd anghenion mwy cymhleth. Gan chwarae, dysgu a chymryd risgiau, effaith o hyn yw datblygu hunan hyder a werth, sydd ar ben yr hierarchaeth.
Math arall o chwarae sy’n hyrwyddo datblygiad cyfrannol yw chwarae mynegiadol. Diffiniad o’r chwarae hwn yw pryd mae plant yn mynegi ei emosiynau a theimladau trwy ysgrifennu, celf, arlunio, symudiad mynegiannol a cherddoriaeth (Department for Education 2022). 
Rhannodd Vygotsky (1930) a Dewey (1984) y farn bod gan bob plentyn prosesau creadigol, ac mae’r proses yma yn rhyng-gysylltiedig i profiadau dychmygol a byw.
Gall y fath o chwarae hyn gael ei ddefnyddio gyda therapyddion chwarae, oherwydd mae’n rhoi’r cyfle i’r plentyn cyfathrebu’r natur eu byd, profiadau, a syniadau mewn ffordd greadigol. Oherwydd hyn, mae’n addas i blant efo gallu llafar cyfyngedig neu anghenion dysgu ychwanegol trwy fynegi ei hunan trwy ddulliau ddi-eiriau. (Webb 2003). 
Yn ogystal â hyn, gellid ystyried diffiniad o’r proses catharsis trwy chwarae therapiwtig, fel “Proses o leihau neu ddileu cymhleth trwy ei adalw i ymwybyddiaeth ymwybodol a chaniatáu iddo gael ei fynegi” (Shultz a Shultz, 2004, t. 506).
Ymhellach, mae’r plant yn cael ei chefnogi i ddefnyddio amrywiaeth o adnoddau ar gyfer mynegiad creadigol a dychymyg, ac mae hwn gallu atgyfnerthu prosesau meddwl a dealltwriaeth trwy gyfranogiad. Wrth archwilio nifer o weithgareddau mynegiadol, mae’r plentyn yn dod yn fwy cymwys i gyfathrebu syniadau efallai fydd yn darganfod i fod yn broblemus. (Department for Education 2022).

Yn ôl y Safonau Gofynnol Cenedlaethol (Llywodraeth Cymru 2016) ar dudalen 27, nodwyd: ‘Bod y plant yn profi ystod o brofiadau - gan gynnwys chwarae rhydd, distrwythur a hunan-gyfeiriedig - sy’n cyfrannu at eu datblygiad emosiynol, corfforol, cymdeithasol, deallusol, ieithyddol a chreadigol.’ 
Wrth chwarae yn fynegiannol, mae’r sgiliau gallu cysylltu gyda bob maes datblygiad, sydd yn arwyddocau fod y fath yma o chwarae yn cefnogi datblygiad cyfannol y plentyn.



 

 


Adran 2
Yn ôl ymchwil gan McInnes et al. (2013), sylwa bod plant yn llai tebyg i ddiffinio gweithgaredd fel chwarae os oedd oedolyn yn bresennol. Awgryma fod angen i ymarferwyr defnyddio addysgeg cyfathrebiad cyfoethog mewn iaith, gan holi penagored, a rhannu datrys problemau, i hwyluso’r datblygiad y plentyn. Yn ychwanegol, canlyniad o’r ymchwil yma oedd gan i’r ymarferwyr holi penagored, roedd y plant yn rhannu gwybodaeth am eu chwarae, i gymharu gyda’r ymarferwyr oedd yn holi cwestiynau caeedig, roedd y plant dim ond yn cyfathrebu i symud i weithgaredd arall neu ddweud wrth yr ymarferwyr am eu gwaith. Casgliad McInnes et al. oedd bod angen ymarferwyr sicrhau llai o gyfleoedd i blant defnyddio oedolyn fel diffiniad o chwarae, i fireini’r potensial i ddysgu. Nodwyd fod angen i ymarferwyr deall chwarae o’r persbectif y plentyn, yn hytrach na mewn ffordd draddodiadol fel oedolyn, ddefnyddio ciwiau’r plant i ddiffinio chwarae, a chreu amgylchedd lle mae’r plant efo dewis a rheolaidd i greu cwricwlwm seiliedig ar chwarae. 
Gellid allosod o’r wybodaeth hwn, fydd yn fanteisiol i ymarferwyr cadw ar y blaen o wybodaeth a hyfforddiant newydd, gan fod y maes o addysg plentyndod cynnar yn datblygu darganfyddiadau newydd a thwf (Sheridan et al. 2009). 
Gellid ystyried o’r canlyniad astudiaeth hon, dylanwad yr ymarferwyr yn ystod chwarae. Awgryma Howard a McInnes (2013), wrth i blant cyfranogi mewn gweithgaredd fel chwarae, maent yn gallu datblygu lles a datblygiad trech trwy ymchwilio amrywiaeth o ymddygiadau gyda risg minimol. Mae hwn yn cael ei chefnogi yn y Cwricwlwm ar gyfer lleoliadau meithrin a ariennir nas cynhelir (Llywodraeth Cymru 2021) ar dudalen 15 am chwarae: 
“Mae chwarae yn dylanwadu ar ffyrdd o feddwl ac ymagweddau at ddysgu ac yn cefnogi teimladau o hunanwerth a hunaneffeithiolrwydd sy’n effeithio ar hyder ac annibyniaeth.”
Gellid cysylltu’r damcaniaeth parth datblygiad cyfagos Vygotsky (1978) gyda’r rôl yr ymarferydd. Dywed fod plant yn creu parth datblygiad agos eu hunan, gan osod heriau yn annibynnol, a chreda bod plant yn defnyddio chwarae fel math o hunanreoleiddiol ddysgu ei hunan. 
Creda Vygotsky, mae’r dysgu mwyaf effeithiol yn digwydd pryd mae’r plentyn yn chwarae mewn parth datblygiad cyfagos eu hunan, a gofyn oedolyn am gymorth os mae angen. Ymhellach, creda fydd plant yn dewis tasg fwyaf cymhleth yn annibynnol trwy chwarae, i gymharu gyda thasg osod gan oedolyn (Broadhead et al. 2010). Mae’r ‘Cylch Chwarae’, hierarchaeth o ymglymiad yr oedolyn, Sturrock a Else (1998) yn cyd-daro gyda’r farn Vygotsky. Awgryma fod angen i ymarferwyr defnyddio’r hierarchaeth fel offeryn adlewyrchol i ddadansoddi pa lefel o ymateb sy’n addas i bob cylch chwarae. 
Creda Piaget (1967) yn gyferbyn i’r farn Vygotsky. Pwysleisiodd Piaget mai plant oedd yn ysgogi darganfod a dysgu ei hunan, ac oedd yn datblygu datblygiad gwybyddol trwy’r mathau o chwarae maent yn dewis. Dywed wrth ddewis chwarae eu hunan, fydd plant gallu hyrwyddo sgiliau cyfathrebiad ac iaith, trwy gyfathrebu ac archwilio gyda’i chyfoedion (O Alharbi 2022).  
Dyweda Froebel (1899) bod hi’n bwysig i blant gael dewis, ac roedd yn eiriolwr am chwarae hunangyfeiried. Roedd Froebel eisiau parchu syniadau plant, ac wrth chwarae hunangyfeiried, roedd y plant gallu mynegi eu hunan mewn ffordd greadigol, ddychmygus a deall y byd o’i gwmpas. Awgryma Bruce (2012), bod gweithgareddau symbolaidd yn meithrin bywyd mewnol y plant, ac yn darparu modd i drawsnewid a mynegi dealltwriaeth. 
Cytunodd Montessori (2010) gyda Froebel, a chreodd amgylchedd cyfoethog mewn cyfleoedd i’r plant mynegi rhyddid dewis. Creda Montessori rôl yr oedolyn oedd arsylwi’r plant yn ystod eu chwarae, amddiffyn y plant o ymyrraeth, ac maent yn gallu ymuno chwarae os mae’r plentyn yn gwahodd, neu os mae’r plentyn angen help. 
Mewn ysgolion Pikler (2020), mae’r plant yn cael eu hannog i ddilyn eu cymhelliant cynhenid, i chwarae o oedran ifanc, gan fod plant yn gynhenid chwilfrydig ac yn meddu cariad naturiol i ddysgu a mewnoli gwybodaeth a gafwyd (Niemiec a Ryan 2009).
Dywed Deci (1995), rôl yr oedolyn mewn chwarae hunangyfeiried, yw cefnogi  ymreolaeth, ac i osgoi rheoli’r chwarae. Ymhellach, pan mae oedolion yn hyrwyddo cymhelliant cynhenid, yn lle hyrwyddo datblygiad trwy ffactorau allanol, mae dyfalwch ac ansawdd dysgu gallu bod yn ddwys (Ryan a Deci 2000). 
Disgwylir i’r oedolyn arsylwi ac asesu dysgu a datblygiad plant trwy chwarae, a hefyd ymestyn a datblygu addysg y plant. Mae’r rôl yr oedolyn yn ffocysu ar ddefnyddio chwarae fel cerbyd ar gyfer dysgu. (Howard a McInnes 2013a). 






















Adran 3
Mae’r cylch cynllunio, asesu ac arsylwi yn dechrau gydag arsylwadau, ac yn cael ei ystyried fel y sylfaen y mae pob beth arall yn cael ei adeiladu oherwydd mae angen deall diddordebau, gwybod y plant a’i gwybodaeth gyfredol. (Brodie 2013).
Un dull o arsylwi sydd yn cael ei defnyddio yn y blynyddoedd cynnar yw’r arsylwadau plant unigol ar raddfa Leuven. Creu gan Ferre Leavers yn y 1980au, mae’r dull arsylwi yma yn amlygu’r graddau mae’r plant yn dangos ymglymiad ac ansawdd cyfathrebiad mewn lleoliadau blynyddoedd cynnar (MacRae a Jones 2023).
Disgrifiodd Leavers ymglymiad fel ansawdd o weithred, y gellir ei amgyffred gan ddyfalbarhad a chanolbwyntio (Woods 2016). Dadleua Leavers (1993), wrth i blentyn ymglymu mewn chwarae, mae’r lefel o weithrediad gwybyddol yn achosi’r plentyn i deimlo ymchwydd o egni cadarnhaol ac ymdeimlad o foddhad. Creda fod y tarddiad o’r teimladau yma yw’r angen sylfaenol i ddatblygu’r ddealltwriaeth o realiti, ac roedd y teimlad yma yn gymhelliant cynhenid. 
Creda Leavers (2005), os fydd plant mewn lefel uwch o ymglymiad trwy chwarae, fyddent yn dangos diddordeb a dyfalbarhad. Dyweda pan mae ymglymiad, mae’r plant yn gweithredu at derfynau eu galluoedd, a’r canlyniad yw oherwydd y rhinweddau o ymglymiad, maent yn cyrchu lefel dwfn o ddysgu. 
Gan ystyried hwn, gellid cyfeillio’r dull raddfa Leuven gyda’r golwg cyfannol y plentyn, gan fod y dull yn edrych ar lefel o ymglymiad y plentyn, sy allu uniaethu cyflawniad eu hymgyrch archwiliadol.
Mewn astudiaeth gan Howard a McInnes (2013), defnyddiodd raddfa Leuven i fesur lles emosiynol y plant yn ystod amgyffredion o chwarae. Trwy’r canlyniadau’r astudiaeth, darganfydd Howard a McInnes bod y raddfa Leuven efo cyfradd dibynadwyedd o 91%. Gellid ystyried o’r canran uchel o ddibynadwyedd bod y dull arsylwi Leuven yn llwyddiannus i fesur lles emosiynol y plant.
Gellid uniaethu’r manteision o’r raddfa Leuven, gan nodi bod y dull yma gallu effeithio ymarferwyr i fod yn addasol ac adweithiol i’r anghenion y plentyn gan fod yn dysgu mwy am y plentyn neu blant maent yn arsylwi, ac addasu’r amgylchedd neu weithgareddau i gwrdd ag anghenion y plant (MacRae a Jones 2023). Mae’r gred hwn yn cysylltu gyda’r farn Laevers (2015). Dywed fod angen i’r ymarferwyr adiwn i’r plentyn trwy ymglymiad, galwodd Laevers y broses yma ‘dealltwriaeth empathetig’, i feddwl fel y plentyn, oherwydd credodd bod angen gwneud hwn i werthfawrogi’r ansawdd cyfranogiad o ddwyster sydd yn nodwedd o ymglymiad (MacRae a Jones 2023).
Gan ddefnyddio’r dull yma o arsylwi, mae’n amser effeithiol, oherwydd mae dim ond angen arsylwi plant am tua dwy funud yn ystod eu chwarae. Yn ychwanegol, mae’n ddull manteisiol ar gyfer ymarferwyr i adlewyrchi ar ansawdd y ddarpariaeth, a sut i gefnogi plant unigol. Fel canlyniad o hyn, fydd yr ymarferwyr gallu darparu lefelau uwch o ryngweithiadau ac ansawdd uchel, i alluogi plant i gyrchu lles ac ymglymiad yn gyson (Northumberland Early Years 2017).
Er y gall y manteision yn gryf, ni ellir anwybyddi’r ffaith bod angen ystyried plant Anghenion Dysgu Ychwanegol cyn defnyddio’r dull yma o arsylwi, oherwydd mae rhai o’r ymddygiadau nodwyd yn y raddfa gallu fod yn anamlwg, yn enwedig gyda phlant ddi-eiriau (Learning Journals 2023). 
Gellid hefyd ystyried damcaniaeth ymlyniad Bowlby (1944) gyda’r lles y plentyn. Roedd Bowlby yn sicr fod cysylltiad rhwng dibyniaeth o ymlyniad a’r lles seicolegol y plentyn (Stevenson-Hinde 2017). Gellid mynd mor bell a dweud bod angen myfyrio cefndir y plentyn cyn defnyddio’r dull Leuven gan ystyried barn Bowlby.
Nodwyd yn y ddogfen Cadernid Meddwl (Senedd Cymru 2018) ar dudalen 12:
“Ar draws y DU, amcangyfrifir y bydd un o bob pedwar plentyn yn dangos
rhywfaint o dystiolaeth o afiechyd meddwl, a bydd gan dri phlentyn mewn
dosbarth maint cyffredin broblem iechyd meddwl. Mae hanner yr holl                                                                   broblemau iechyd meddwl yn dechrau erbyn i’r plentyn gyrraedd 14 oed, a thri       chwarter erbyn y bydd yr unigolyn wedi cyrraedd canol ei ugeiniau.”
Gan ystyried y wybodaeth uchod, gellid nodi’r pwysigrwydd o arsylwi lles ac ymglymiad plant, i sicrhau lles cyfrannol y plentyn ac ymyriadau os oes angen ar unrhyw blentyn. Mae’r pwysigrwydd o les hefyd yn cael ei nodi yn y Cwricwlwm ar gyfer Lleoliadau Meithrin a Ariennir nas Cynhelir (Llywodraeth Cymru 2021) fel un o’r pedwar diben. Mae’n datgan yn y cwricwlwm: Gall plant sydd ag ymlyniadau a chydberthnasau cadarn feddu ar hunanhyder ac, felly, gallan nhw wneud dewisiadau’n well, bod yn fwy gwydn ac annibynnol, a chymryd rhan mewn gweithgareddau pob dydd mewn ffordd gadarnhaol (Cwricwlwm ar gyfer Lleoliadau Meithrin a Ariennir nas Cynhelir 2021, t35).























Adran 4
Mae’r weithred o arsylwi ac asesu yn bwysig i sicrhau bod plant yn adranedi gyda’r profiadau chwarae gorau bosib. Yn ychwanegol i hyn, mae’n ddull i uniaethu unrhyw anghenion ychwanegol yn gynnar, ac yn gallu sicrhau ymyrraeth gynnar ac atgyweirio i’r gwasanaethau plant arbenigol (Howard a McInnes 2013a).
Mewn astudiaeth gan McInnes et al. 2013, sylwodd pan welodd plant gweithgaredd fel chwarae, roedd yn dangos ymgysylltiad dwfn, datrys problemau pwrpasol a lles cynnydd, i gymharu i pan oedd plant ddim yn dynesu gweithgaredd fel chwarae. Mae’r canlyniadau o’r astudiaeth yma gallu rhoi tystiolaeth fod arsylwi yn ystod chwarae’r plentyn gallu rhoi llun clir i ni o’r plentyn cyfan yn eu cyflwr mwyaf naturiol, oherwydd mae plant yn dewis ac yn cyfarwyddo eu chwarae, ac mae eu rhychwant sylw yn hunan-reoliedig (Howard a McInnes 2013a). At hyn, mewn gweithgareddau a gychwynnir gan y plentyn, mae’n fwy tebyg fudd y plentyn yn arddangos hyblygrwydd, damcaniaethu ac ymestyn ei chwarae i eraill (Robson a Rowe 2012).
Datganodd Walsh et al. (2011), fod angen i weithgareddau edrych fel chwarae mor cymaint â phosib, i sicrhau ymreolaeth a rheolaeth dros eu chwarae.  Awgrymodd Becker et al. (2022), bod angen i arsylwadau digwydd yn ystod gweithgareddau dyddiol, i sicrhau ymarferwyr i arsylwi chwarae dilys y plant, oherwydd fel nodwyd uchod, mae’n bwysig i’r plant edrych ar y gweithgaredd fel chwarae i gael adlewyrchiad cywir o’r plentyn. Cytunodd Zigler et al. (2004) gyda’r barnau yma, gan ddatgan y pwysigrwydd o ddefnyddio chwarae fel dangosydd o baratoi ar gyfer dysgu ffurfiol, a lles y plentyn (Chazan 2009).
Mae hwn yn gysylltiedig gyda’r canfyddiadau a ddarganfuwyd gan McInnes et al. (2011) mewn astudiaeth yn seiliedig ar ryngweithiad oedolion yn ystod chwarae a’r plentyn. Nodwyd bod angen i oedolion gwybod pryd i ymyrryd mewn chwarae, ar effaith mae hyn gallu cael ar chwarae’r plant. Cytunodd Sturrock ac Else (1988) gyda’r farn hwn, gan ddatgan bod hi’n bwysig i arolyga ac arsylwi cylch chwarae’r plant, i uniaethu’r ciw chwarae, chwarae dychwelid, chwarae enwogrwydd a difodiant. Gall ymyriad yr oedolyn fod yn arsylwadol, ac os mae’r oedolyn yn ymyri’r chwarae heb wahoddiad, gall hwn achosi’r chwarae i ddifodi, oherwydd mae’n bosib fydd y plant ddim yn gwylio’r weithred fel chwarae rhagor (King a Sturrock 2020).
Dadleua Smidt (2005), bod arsylwi yn offeryn hanfodol i ddysgu am ddealltwriaeth a sgiliau plant, a bod hi’n bwysig i fod yn arsylwir meddylgar i ddeall y plentyn mewn ffordd gyfrannol. Meddyliodd Hughes (2001) yn debyg i Smidt, ac awgrymodd bod angen i ymarferwyr defnyddio ymarfer dadansoddol adfyfyriol i geisio persbectif personol i ddadansoddi gweithredai plant yn ystod eu chwarae (Andrews 2017).
Ymhellach, gellid myfyrio’r datblygiad o sgemâu yn ystod arsylwi’r plant trwy chwarae i gydberthyn iddynt hwy a ddeall sut i ymestyn y dysgu trwy ei ehangu. Mae hwn hefyd yn cael ei chefnogi yn y Cwricwlwm ar gyfer Lleoliadau Meithrin a Ariennir nas Cynhelir (Llywodraeth Cymru 2021) ar dudalen 39, nodwyd fod blant gallu newid eu sgemâu wrth iddyn nhw integreiddio sgiliau a gwybodaeth newydd. O’r wybodaeth hyn, ni ellid anwybyddi’r faith fod hi’n bwysig i arsylwi sgemâu mewn plant, i roi gwell ymwybyddiaeth o’r diddordebau’r plant a dulliau o feddwl ac ymchwilio (Pacey 2023).
I grynhoi, gellid edrych ar ddynesiad Reggio Emilia, sydd yn cael ei ymgorffori mewn arsylwadau a dogfennaeth, i sicrhau cwricwlwm sydd yn datblygu’n barhaus, ac yn seiliedig ar ganlyniadau o’r ddogfennaeth maent wedi casglu (Shroeder-Yu 2008). Trwy wneud hyn, mae’n sicrhau fod y plant yn chwarae mewn amgylchedd galluoges, sydd yn seiliedig ar eu syniadau, diddordebau ac anghenion. Canlyniad o hyn, yw amgylchedd moethus mewn gweithgareddau fydd yn cefnogi datblygiad cyfrannol y plentyn. 

